በምስራቅ ወለጋ ዞን በደረሰ የትራፊክ አደጋ የ12 ሰዎች ህይወት አለፈ
በኦሮሚያ ክልል ምስራቅ ወለጋ ዞን በደረሰ የትራፊክ አደጋ የ12 ሰዎች ህይወት ማለፉን በኦሮሚያ ፖሊስ ኮሚሽን የትራፊክ ደህንነት ቁጥጥ የስራ ሂደት ባለሙያ ኮማንደር ንጉሴ ግርማ ገልፀዋል።ትላንት ምሸት በምስራቅ ወለጋ ወደ ነቀምቴ ከተማ 20 ሰዎችን አሳፍሮ ሲጓዝ የነበረ አነስተኛ የህዝብ ማመላሻ ሚኒባስ በመገልበጡ ነው አደጋው የደረሰው።በዚህም የ12 ሰዎች ህይወት ወዲውያ ሲያልፍ በ7 ሰዎች ላይ ከባድ የአካል ጉዳት ደርሷል፡፡ በአደጋው በ2 ሰዎች ደግሞ ቀላል የአካል ጉዳት መድረሱን ኮማንደር ንጉሴ ግርማበተለይ ለኢቢሲ ተናግረዋል፡፡የአደጋው መንስኤ እየተጣራ ቢሆንም አሽከርካሪው ብቃት ማነስ ሊሆን እንደሚችል ኮማንደር ንጉሴ ግርማ ጠቁመዋል፡፡በምስራቅ ወላጋ የትራፊክ እንቅቃሴ ከተፈቀደው በላይ ሰው መጫን፣ ከፍጥነት ወሰን በላይ ማሽከርከር፣ ሃላፊነት የጎደለው አነዳድ ለትራፊክ አደጋዎች መጨመር ምክንያት እየሆነም ተገልጿል፡፡

ህብረተሰቡም መናህሪያ ገብቶ በመሳፈር ህይወቱን ከትራፊክ አዳጋ ለመከላከል አስፈለጊዉን ጥንቃቄ ማድረግ እንዳለበት አሳስበዋል ሲል የዘገበው ኢቢሲ ነው ፡



